ସୁଚନ୍ଦା ବଙ୍ଗଳାଦେଶ କଥାଚିତ୍ର ଜଗତରେ ୧୯୬୬ ମସିହାରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା "କାଗଜର ନୌକା" । ତାଙ୍କର ପ୍ରଥମ କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁବାସ ଦତ୍ତ । ଜଣେ ଅଭିନେତ୍ରୀ ଭାବରେ ସୁଚନ୍ଦା ପାକିସ୍ତାନ କଥାଚିତ୍ର ଜଗତର ଏକ ପୁରସ୍କାର ନିଗାର ଆୱାର୍ଡ଼ସ୍ ୧୯୭୮ ମସିହାରେ ଜିତିଥିଲା । ପାକିସ୍ତାନୀ ଚଳଚ୍ଚିତ୍ର "ହମ୍ ଏକ୍ ହେଁ" ପାଇଁ ସୁଚନ୍ଦାଙ୍କୁ ଏହି ପୁରସ୍କାର ମିଳିଥିଲା । ସୁନନ୍ଦା ବିଭିନ୍ନ କଥାଚିତ୍ର ଜଗତରେ ପାଖାପାଖି ୧୦୦ରୁ ଅଧିକ କଥାଚିତ୍ରରେ ଅଭିନୟ କରିଥିଲେ । ୧୯୬୬ରେ ବେହୁଲା, ୧୯୬୭ରେ ଅନୱର, ୧୯୬୮ରେ ସଂସାର, ୧୯୬୯ରେ ମନର ମୋଟୋ ବୋହୂ, ୧୯୭୦ରେ ଜୀବନ ଥାକେ ନେୟା, ୧୯୭୨ରେ ଅଶ୍ରୁ ଦିୟେ ଲେଖା, ୧୯୮୫ରେ ତିନ୍ କନ୍ୟା, ୧୯୮୭ରେ ବେହୁଲା ଲକ୍ଷ୍ମୀମଦର, ୧୯୯୦ରେ ଝିଙ୍କୁ ମାଳା, ୧୯୯୩ର ବାସନା, ୧୯୯୫ରେ ପ୍ରେମ ପ୍ରୀତି ଆଦି ସଫଳ ଚଳଚ୍ଚିତ୍ରରେ କାମ କରିଥିଲେ ।

ଅଭିନୟ ଜଗତରେ କାମ କରିବାପରେ ସୁଚନ୍ଦା ଚଳଚ୍ଚିତ୍ର ପ୍ରଯୋଜନା କରିବା ଆରମ୍ଭ କରିଥିଲେ । ୧୯୮୫ ମସିହାରେ ସେ "ସୁଚନ୍ଦା ଚଳଚ୍ଚିତ୍ର" ନାମକ ତାଙ୍କର ପ୍ରଯୋଜନା ସଂସ୍ଥା ନିର୍ମାଣ କରିଥିଲେ । ଏହାପରେ ୧୯୯୮ ମସିହାରେ ସେ ଚଳଚ୍ଚିତ୍ର ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ବଙ୍ଗଳାଦେଶର କଥାଚିତ୍ର "ବିଦେଶ ଯାତ୍ର" ଥିଲା ତାଙ୍କ ନିର୍ଦ୍ଦେଶିତ ପ୍ରଥମ କଥାଚିତ୍ର ।

ପୁରସ୍କାର
ଅଭିନୟ ଜୀବନ
ବ୍ୟକ୍ତିଗତ ଜୀବନ
ଜନ୍ମ ଓ ପ୍ରାରମ୍ଭିକ ଜୀବନ